Manned Maneuvering Unit

Manned Maneuvering Unit (MMU) je pohonná jednotka pre astronautov, pre ich pohyb vo vesmíre. Je to jednoduchá prídavná konštrukcia, ktorá sa pripevňuje ku skafandru. Jednotku MMU nebolo možné použiť pre výstup do otvoreného vesmíru bez skafandrov EMU.

Na pohon je používaný stlačený dusík, ktorého expanzia z trysiek sa používa na pohyb vo vesmíre. Pre pohyb vo voľnom priestore a zmenu orientácie je jednotka MMU vybavená 24 tryskami, ktoré umožňujú pohyb po všetkých troch osiach. Stlačený dusík by teoreticky (teda bez rezervy na brzdenie či návrat) umožnil astronautovi dosiahnutie rýchlosti 25 m/s (90 km/h). Dusík je skladovaný v dvoch fľašiach z hliníkových zliatin, potiahnutých kevlarom s objemom až 6 kg, celkom teda 12 kg, predpokladali sa až 6 hodinové výstupy do vesmíru.

náhľad|Robert L. Stewart

 Operačné nasadenie 
Jednotka MMU bola prvýkrát použitá pri misii STS-41-B 7. februára 1984, kedy prvýkrát s MMU lietal Bruce McCandless a následne po ňom Robert Stewart. Bruce McCandles v rámci testov MMU lietal vo vnútri nákladového priestoru raketoplánu Challenger a následne letel do voľného priestoru do vzdialenosti až 90 m od raketoplánu.

Druhýkrát bola MMU použitá pri misii STS-41-C raketoplánu Challenger v apríli 1984.

Posledné použitie MMU bolo pri misii STS-51-A raketoplánu Discovery v novembri 1984.

Plánované nasadenie pri stavbe stanice ISS bolo prehodnotené. Po havárii raketoplánu Challenger bolo po celkových analýzach bezpečnosti prehodnotené aj použitie MMU. MMU bolo vyhodnotené ako rizikové a následne ich ďalšie použitie už nebolo plánované.

 Referencie 

 Iné projekty 

 Zdroj 

Kategória:Kozmická technika USA
Kategória:Program Space Shuttle